
Z A P I S N I K

36. sjednice Vijeća Mjesnog odbora Ivanja Reka,
održane 21. ožujka 2024. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 36. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 35. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Korištenje prostora MO Ivanja Reka
3. Razno: izvješća, pitanja i prijedlozi


Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. ZET – korekcija voznog reda za autobusne linije 216 i 276
2. Postavljanje kamera i natpisa za zabranjeno odlaganje otpada uz spremnike – zeleni otoci na 3 lokacije u MO Ivanja Reka

Nakon rasprave Vijeće jednoglasno donosi 



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj gradskoj službi ZET uputi prijedlog za:

- korekciju voznog reda za linije 216 i 276 – uvođenje dodatnih i češćih autobusnih linija posebno u vrijeme jutarnjih i poslijepodnevnih vršnih opterećenja od 6.00h- 8.00h i od 15.00h-17.30h
- u vrijeme jutarnjih te posebice poslijepodnevih opterećenja (od 15h-17.30h) potrebno je produžiti vrijeme vožnje u voznom redu, jer zbog velikih prometnih gužvi na dionici uz Slavonsku av. te na Heinzelovoj ulici, busevi ne mogu fizički stići u sadašnjih predviđenih 35minuta od Kvaternikovog trga do Dumovca i obrnuto, što dovodi do redovitih kašnjenja te nepolaska/preskakanja voznog reda 

Obrazloženje:  vozni red za linije 216 i 276 nije se mijenjao zadnjih 25 godina i zbog porasta broja građana koji se služe javnim prijevozom te pojačanog prometa i svakodnevnih prometnih gužvi i čepova na dionici prometovanja, potrebno je napraviti korekciju voznog reda i prilagoditi trenutnoj situaciji

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnoj gradskoj službi uputi prijedlog za:

- postavljanje kamera za nadzor i ploča s natpisom za zabranjeno odlaganje otpada pored spremnika na lokacijama „zelenih otoka“ na području MO Ivanja Reka:
· Ul. sv. Ivana – okretište autobusa kod ambulante
· Marofska 1a – kod zgrade MO I. Reka
· Ivanjorečka cesta kod Ulice Ranci

Obrazloženje:  nesavjesni građani svakodnevno dovoze i ostavljaju razno smeće i glomazni otpad pored postojećih spremnika za odvojeno prikupljanje otpada na zelenim otocima u MO I. Reka. Potrebno postaviti kamere za nadzor te ploče s natpisom za zabranjeno odlaganje otpada pored spremnika

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.






Ad 3. Korištenje prostora MO Ivanja Reka

Damir Ranec, predsjednik Vijeća Mjesnog odbora:

Ističe da su zaprimljeni zahtjevi za jednokratno i višekratno korištenje prostora Mjesne samouprave:
1. HDZ – temeljni ogranak HDZ Ivanja Reka
1. Politička stranka Plavi Grad – Peščenica – Žitnjak
1. Udruga umirovljenika Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za političku stranku „HDZ – temeljni ogranak Ivanja Reka“ koju zastupa Marijan Ćužić u terminu četvrtkom od 18-20h


Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za političku stranku „Plavi Grad“ koju zastupa Marina Lujić u terminu utorkom od 19-20h


Z A K L J U Č A K
o jednokratnom korištenju prostora 

Vijeće Mjesnog odbora Ivanja Reka odobrava jednokratno korištenje prostora za Udrugu umirovljenika Ivanja Reka koju zastupa Željko Ranec u terminu 21.04.2024. od 15-22h




Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

22.02.2024. nakon upućene prijave prema Čistoći, odvezeno je i počišćeno smeće s četiri veća deponija na dionici uz kolnik Ivanjorečke ceste od kbr. 114 do Ul. Mije Haleuša.

03.03.2024. s građanima organizirana radna akcija čišćenja smeća te je skupljeno oko 40-ak vreća raznog sitnog smeća i plastike na dionici uz prometnicu Ivanjorečke ceste od kbr. 114 do Ul. Mije Haleuša.

15.03.2024. u suradnji s predstavnicima Zagrebačkih cesta postavljeni su betonski blokovi za blokiranje prolaska vozilima na određenim putevima s ciljem sprječavanja daljnjeg navoženja smeća i glomaznog otpada u zoni oko nasipa GOK-a na području I. Reke na lokacijama: na nasipu GOK-a kod dvorišta pročistača otpadnih voda, na putu kod parkinga kamiona od pošte prema crkvi te su na putu kod parkinga crkve prema nasipu postojeći blokovi primaknuti kako bi se mogla postaviti rampa i ograničiti prolaz i na tom dijelu.

05.03.2024. upućen dopis prema Službi za održavanje za potrebu čišćenja i servis postojećih klima uređaja u prostorijama MO Ivanja Reka.

10.03.2024. upućena požurnica prema HEP - Elektri oko statusa predmeta za rješavanje zamjene starih drvenih stupova javne rasvjete s novim betonskim stupovima u ulicama J. Bedekovića, N. Finka i A. Vakanovića.

10.03.2024. upućen dopis prema Zagrebačkim cestama za potrebu ponovnog postavljanja prometnih znakova za ograničenje brzine i „uzastopne zavoje“ na Ivanjorečkoj cesti kod kbr. 114.

10.03.2024. upućen dopis prema VGČ i ViO za dobivanje informacija o statusu aktivnosti predmeta vezano za izradu Projektne dokumentacije za izgradnju vodoopskrbnog cjevovoda na Ivanjorečkoj cesti od kbr. 40 do nadvožnjaka Hruščica, sukladno zadnjem dopisu od kolovoza 2023. godine.

10.03.2024. upućen dopis prema VGČ i Sektoru za promet za dobivanje informacija o statusu aktivnosti predmeta vezano za uspostavu vibracijskih traka na križanju Slavonske avenije i Ul. sv. Ivana, sukladno zadnjem dopisu i zaključku VMO I. Reka od kolovoza 2023. godine.

10.03.2024. upućen dopis prema VGČ i Sektoru za promet za dobivanje informacija o statusu aktivnosti predmeta vezano za postavljanje kamere za nadzor brzine kretanja motornih vozila u zoni križanja Slavonske avenije i Ul. sv. Ivana, sukladno zadnjem dopisu i zaključku VMO I. Reka od lipnja 2023. godine.

12.03.2024. upućen dopis prema VGČ i Sektoru za promet za vraćanje i postavljanje betonskih blokova uzduž kolnika Slavonske avenije od Ul. sv. Ivana do Marofske ulice u dužini cca 700m s ciljem smanjenja negativnog utjecaja od buke motornih vozila za građane MO Ivanja Reka.

14.03.2024. upućen dopis prema komunalnom redarstvu da se uputi nalog prema Čistoći za odvoz hrpe salonitnih ploča koje se nalaze na javnom putu kč. 5636/1 ko. Resnik od pošte prema Crkvi nasuprot Ivanjorečke ceste kbr. 82

Dovršeno u 21.00 sati.

Zagreb, 21. ožujka 2024. 

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
